open-index/open-wikipedia-markdown huggingface dataset:
Alexandr Ivanovič Vvedenskij (básnik)

**Alexandr Ivanovič Vvedenskij** ( ; * 6. december 1904, Petrohrad, Rusko – † 20. december 1941, Charkov, Ukrajina) bol ruský avantgardný básnik. V súčasnosti sa považuje za jedného z najdôležitejších a najoriginálnejších spisovateľov v ranom Sovietskom zväze. Ovplyvnil vývoj ruského jazyka. On sám svoje dielo označil za *„ešte mocnejšiu kritiku rozumu než je tá Kantova.“*

## Život
V 20. rokoch bol krátku dobu predstaviteľom ruského futurizmu v Leningrade. Spoločne so svojím priateľom Daniilom Charmsom bol členom literárneho združenia *DSO* a filozofického krúžku *Činari*. 

V roku 1927 sa stal významným členom dôležitého avantgardného literárneho združenia OBERIU (dosl. Združenie reálneho umenia), ktoré si dalo za cieľ* „provokáciu, boj proti zdravému rozumu a priemernosti."* Aby sa v sovietskom systéme dokázal uživiť, venoval sa - rovnako ako Charms - tvorbe detskej literatúry. V roku 1931–1932 bol po prvýkrát zadržaný kvôli podozreniu z členstva v protisovietsky naladenej skupine autorov literatúry pre deti. Počas vyšetrovania bol obvinený z toho, že do svojich nonsensových veršov ukrýva protisovietske narážky a odkazy. Po krátkom exile v Kursku sa vrátil do Leningradu a v polovici 30. rokov sa presťahoval do Charkova.

V roku 1941, počas druhej svetovej vojny, sa mu nepodarilo nasadnúť na preplnený evakuačný transport. Zostal v Charkove v nádeji, že mesto opustí ďalším vlakom a so svojou rodinou sa stretne neskôr. Namiesto toho bol zadržaný pre podozrenie z plánovania zrady a odsunutý do pracovného tábora. Počas cesty zomrel na dyzentériu, podľa niektorých správ bol zastrelený alebo vyhodený z vlaku (kvôli chorobe), snáď i oboje.

## Externé odkazy
* Kompletné dielo Alexandra Vvedenského (po rusky)

Kategória:Ruskí básnici
Kategória:Osobnosti z Petrohradu
Kategória:Absolventi Petrohradskej štátnej univerzity
Imperium Romanum

**Imperium Romanum** môže byť:
*územný a právny pojem pre:
**Rímsku ríšu (Staroveký Rím)
**len rímske cisárstvo
*rímskonemecká ríša
Impérium

**Impérium** (lat. rozkaz, vojenské velenie) môže byť:
*(najmä obzvlášť veľká) ríša
*nepresne: (najmä obzvlášť veľké) cisárstvo
*v starovekom Ríme: 
**a) pôvodne: vládna, civilná a vojenská zvrchovaná moc, ktorú mali najvyšší úradníci v Ríme; v užšom zmysle vojenské vrchné velenie, pozri impérium (zvrchovaná moc)
**b) územie podliehajúce impériu ad a) alebo všeobecne oblasť rímskej vlády, čiže Imperium Romanum
*skrátene napr.:
**Britské impérium
**Ruské impérium
**v Hviezdnych vojnách: Galaktické impérium
*prenesene: obrovské spojenie najmä firiem do vplyvného celku
*v biológii: najvyššia klasifikačná úroveň v niektorých systémoch, pozri impérium (taxonómia).
A Night at the Opera (Queen)

***A Night at the Opera*** je album britskej skupiny Queen vydaný v roku 1975. Producentmi boli Queen a Roy Thomas Baker.

V USA sa dostal na 4. miesto a dosiahol titul Triple Platinum, predali sa z neho 3 milióny kópií. *Channel 4* ho menoval ako 13. najlepší album všetkých čias.http://www.channel4.com/entertainment/tv/microsites/G/greatest/albums/results.html  Bodoval na 41. mieste v *100 najlepších britských albumov* a 16. miesto v rebríčku britskej verejnosti.http://news.bbc.co.uk/1/hi/entertainment/5294652.stm

## Skladby
Najznámejšou skladbou albumu je „Bohemian Rhapsody“. Je to najznámejšia Freddieho skladba. Napísal ju celú - vrátane gitary, basovej gitary a bubnov. Jej nahrávanie trvalo tri týždne, čo je čas, za ktorý sa v tom čase mohol nahrať celý album. Skladba sa stala hitom aj napriek tomu, že bola dlhá dvakrát toľko, čo priemerné 3-minútové skladby. 

Ďalšou veľmi známou skladbou je „Love of My Life“. Pieseň zvykla byť jedným zo zlatých klincov koncertov, keď bol Mercury v emotívnych duetoch s publikom doprevádzaný akustickou gitarou Briana Maya.

Skladba „39“ od Maya je folková pieseň s netradičnou futuristickou témou. Hovorí o astronautoch, ktorí prežívajú dôsledok paradoxu dvojičiek.

## Zoznam skladieb
### LP verzia
Strana 1
# „Death on Two Legs (Dedicated To...)“ (Freddie Mercury) – 3:43
# „Lazing on a Sunday Afternoon“ (Mercury) – 1:07
# „I'm in Love with My Car“ (Roger Taylor) – 3:05
# „You're My Best Friend“ (John Deacon) – 2:52 
# „39“ (Brian May) – 3:31
# „Sweet Lady“ (May) – 4:03
# „Seaside Rendezvous“ (Mercury) – 2:15
Strana 2
# „The Prophet's Song“ (May) – 8:21
# „Love of My Life“ (Mercury) – 3:39
# „Good Company“ (May) – 3:23
# „Bohemian Rhapsody“ (Mercury) – 5:55 
# „God Save the Queen“ (trad.; Arr. May) – 1:18

## Externé odkazy
* Queen texty na UltimateQueen
* Queen Online

Kategória:Albumy Queen
Kategória:Hudobné albumy z 1975
Slavomír Kňazovický

**Slavomír Kňazovický**, (* 3. máj 1967, Piešťany) je bývalý slovenský športovec, reprezentant v rýchlostnej kanoistike.

Bol účastníkom Olympijských hier v roku 1992 v Barcelone, v roku 1996 v Atlante (USA), kde  získal striebornú medailu a v roku 2000 v Sydney.  V roku 1998 sa stal majstrom Európy.

## Referencie

Kategória:Slovenskí kanoisti
Kategória:Slovenskí olympionici
Kategória:Slovenskí strieborní olympijskí medailisti
Kategória:Majstri Európy v rýchlostnej kanoistike
Kategória:Osobnosti z Piešťan
Skupina

**Skupina** môže byť:
*všeobecne: súbor entít (hlavne ak sú pospolu alebo majú niečo spoločné)
*v sociológii: pozri skupina (sociológia)
*v chémii: časť prvkov v periodickej sústave prvkov, pozri skupina (periodická tabuľka)
*v taxonómii:
**taxonomická skupina, synonymum: taxón , pozri taxón
**ako taxonomická kategória:
***tribus, pozri tribus (taxonómia)
***názov niektorých iných taxonomických kategórií, pozri v zozname uvedenom v článku taxonomická kategória
*v geológii: 
**litostratigrafická jednotka, pozri skupina (litostratigrafia)
**starší názov eratemu, pozri pod éra (geológia)
*v archeológii: skrátene kultúrna skupina
*v hudbe: skrátene hudobná skupina
*v umení: skrátene výtvarná skupina 
*na internete: online fórum
*v ekonómii a ekonomike: podniková skupina
*v požiarnej ochrane: prípadná základná organizačná zložka hasičskej jednotky v Česku, pozri hasičské družstvo

## Zdroje
Tribus (taxonómia)

**Tribus**  (iné názvy: **skupina** , **zhluk** , **zoskupenie** ; lat. *tribus*) je v biológii taxonomická kategória, ktorá je nižšia ako čeľaď alebo podčeľaď a vyššia ako podtribus (=skupinka) alebo rod. 

## Referencie

Kategória:Taxonómia
Tribus

**Tribus** môže byť:
*v starovekom Ríme: kmeň, organizačný celok rímskych občanov založený pôvodne na ich rodovej príbuznosti, ktorý slúžil aj ako základ pre výber daní a pre zloženie comitia tributa a concilia plebis, pozri tribus (staroveký Rím)
*v biológii: taxonomická kategória, pozri tribus (taxonómia)
Oddelenie

**Oddelenie** môže byť:
* oddiel, skupina
* oddelená časť v rámci nejakého priestoru, pozri oddelenie (priestor)
* organizačná jednotka väčšieho celku, pozri oddelenie (organizácia)
* v geológii: chronostratigrafická jednotka, pozri oddelenie (geológia)
* v taxonómii: taxonomická kategória, pozri oddelenie (taxonómia)
Tvar

**Tvar** môže byť:

*všeobecne: priestorové (rovinné) rozloženie hmoty (častíc, telies, hmotných bodov a pod.), bez ohľadu na podstatu materiálu z ktorého je tvar vytvorený; podoba, forma, výzor, vonkajší vzhľad
*v taxonómii: taxonomická kategória, synonymum: forma, pozri forma (taxonómia)
*v jazykovede: skrátene gramatický tvar
*v psychológii: základný pojem gestaltizmu, synonymum: celok, gestalt, pozri pod tvarová psychológia
*vo filozofii: pozri tvar (filozofia)
*družstvo slovenských výtvarných umelcov založené v roku 1949 v Bratislave, pozri Tvar (slovenské výtvarné družstvo)
*český mesačník pre umenie a kritiku v rokoch 1928 – 32, pozri Tvar (český mesačník)

## Pozri aj
* geometrický útvar
* aerodynamický tvar (aerodynamika)
* kryštálový tvar (kryštalografia)
* povrchový tvar  (geomorfológia)
* normalizovaný tvar
Morfa

**Morfa** môže byť:
* v jazykovede: najmenšia konkrétna významová časť vydeliteľná v slovnom tvare; každá realizácia morfémy ako abstraktnej jednotky, pozri morfa (jazykoveda)
* v taxonómii: taxonomická kategória, pozri morfa (taxonómia)
Martin Trochta

**Martin Trochta** (* 21. február 1979, Liptovský Mikuláš) je slovenský hokejový útočník.

## Klubový hokej
Je odchovancom klubu MHk 32 Liptovský Mikuláš, v ktorom odohral deväť extraligových sezón, pričom v sezóne  2001/02 sa klubu  MHk 32 Liptovský Mikuláš takmer podarilo vyradiť v prvom kole play-off favorizovaný klub Slovan Bratislava -neskoršieho majstra SR . V sezónach 2007/08 2008/09 hral v klube Dukla Trenčín. V sezóne 2009/10 hral v klube KLH Chomutov, ktorému pomohol vybojovať 1.miesto v českej 1.lige. V baráži o postup do Extraligy však klub neuspel. Pred začiatkom prípravy na novú sezónu sa Trochta podrobil operácii krížového väzu v kolene a do prípravy sa už nezapojil.  Počas sezóny 2010/11 vrátil na Slovensko, jeho novým klubom sa stal HKm Zvolen. Sezónu 2011/12 odohral tiež v klube HKm Zvolen. Na konci sezóny 2011/12 sa zranil a v play-off už nehral. Sezónu 2012/13 poznačenú výlukou v NHL odohral v klube HC 07 Detva, ktorý vyradil v štvrťfinále play-off vedúcu Senicu. Vypomáhal aj v extraligovom klube Banská Bystrica. V sezóne 2013/14 pokračoval v klube prvoligovej Detvy a jeden zápas si zahral aj za extraligový HKm Zvolen. Na konci sezóny 2013/14 sa zranil a v play-off už nehral. Pred sezónou 2014/15 prestúpil do materského klubu  MHk 32 Liptovský Mikuláš, s ktorým postúpil až do semifinále 1. hokejovej ligy. Počas pôsobenia v klube KLH Chomutov si v Čechách našiel manželku a v sezóne 2015/16 smerovali jeho kroky znova do českého klubu SK Kadaň.

### Štatistiky

## Referencie
http://www.hokej.sk/liga_cze/clanok9818-Spokojny_Liptak_Martin_Trochta_z_nominacie_vyletel_ale_nenadaval.htm

http://www.piratichomutov.cz/hrac.asp?ID=Martin-Trochta-865

http://www.piratichomutov.cz/clanek.asp?id=%84Vysledek-je-popravde-prekvapivy-%93-mini-strelec-vecera-Martin-Trochta-2446

http://skkadan.cz/clanek.asp?id=Na-mesicni-vypomoc-prichazi-z-Chomutova-utocnici-Martin-Trochta-a-Zdenek-Taus-1307

http://www.hokejportal.net/?q=clanok/martin-trochta-%E2%80%9Epovedali-sme-si-v-satni-ze-z-trencina-nesmieme-odist-bez-bodu-%E2%80%9C/30915

http://hkmzvolen.tipsportextraliga.sk/multimedia/videa/34-kolo-martin-trochta.html

http://hkmzvolen.tipsportextraliga.sk/multimedia/videa/36-kolo-martin-trochta.html 

http://sport.aktuality.sk/c/124085/martin-trochta--uzemnili-nas-rychle-goly/

http://www.osporte.sk/?id_cat=21&news=216037

http://www.hokejportal.net/?q=clanok/17kolo-hokejovej-extraligy-tipuje-martin-trochta-audio/55553

http://skkadan.cz/clanek.asp?id=Martin-Trochta:-Cekam-od-sebe-mnohem-vic!-2564

## Externé odkazy
* 
* http://www.eurohockey.com/player/19866-martin-trochta.html
* http://www.hokej.cz/hrac/13744
* profil na stránke Dukly Trenčín
* profil na stránke KLH Chomutov 
* profil na stránke hokej.cz

Kategória:Slovenskí hokejisti
Kategória:Hráči HKm Zvolen
Kategória:Osobnosti z Liptovského Mikuláša
Raž siata

náhľad|Raž siata (''Secale cereale'')
náhľad|Divá raž

**Raž siata** () je dôležitá obilnina najmä v strednej Európe. Patrí do čeľade lipnicovité. Bola známa už v železnej dobe. Má menšie nároky na teplo a živiny ako pšenica. Na Slovensku sa pestuje najmä v severnejších oblastiach. Pochádza z územia SNŠ.

Ražná múka je tmavšia ako pšeničná. Tvorí základ ražného chleba.

Zrno raže obsahuje 12 % bielkovín, 1,6 % tuku, dôležité vitamíny skupiny B, vitamín E. Z minerálov obsahuje fosfor, fluór, horčík, draslík, železo.

## Iné projekty

Kategória:Obilniny
Kategória:Lipnicovité
A Night at the Opera

***A Night at the Opera*** môže byť:
* vo filmografii: americký komediálny film z roku 1935, pozri ''A Night at the Opera'' (film)
* v hudbe:
** album hudobnej skupiny Queen z roku 1975, pozri ''A Night at the Opera'' (Queen)
** album hudobnej skupiny Blind Guardian z roku 2002, pozri ''A Night at the Opera'' (Blind Guardian)
Milosť

**Milosť** môže byť:
*všeobecne:
**priazeň, prejav priazne; súcit, zľutovanie
**nezaslúžený dar
*v práve: udelenie amnestie, omilostenie, odpustenie trestu, pozri milosť (právo)
*v teológii: pozri milosť (náboženstvo)
*titul a oslovenie panovníkov, šľachticov a podobne, pozri milosť (titul)
Klasický mor ošípaných

**Klasický mor ošípaných** (**KMO**) je vysoko infekčné vírusové ochorenie, ktoré postihuje ošípané a diviaky, pôvodca koluje v populácii, čo znamená riziko znovuzplanutia ochorenia. Ochorenie nie je prenosné na ľudí.

## Priebeh
Môže byť akútny, subakútny, chronický, atypický alebo inaparentný (skrytý), v závislosti od virulencie infekčného agens (pôvodcu).

;Akútna forma
Vysoko virulentné kmene, príznaky hemoragickej septikémie s vysokou morbiditou a mortalitou.

;Chronická forma
Kmeňmi so zníženou virulenciou, príznaky zápalových procesov tráviaceho a dýchacieho traktu, alebo inaparentne v sprievode porúch reprodukcie.

Toto ochorenie patrí k hospodársky najzávažnejším, nepodarilo sa ho eliminovať (vylúčiť). V rámci EÚ vnútorný trh je **zákaz vakcinácie**. Na rozdiel od Severnej Ameriky sa krajinám Európskeho kontinentu doteraz nepodarilo eliminovať infekciu. Do roku 1993 sa u nás ošípané vakcínovali voči tomuto ochoreniu. Vzhľadom k vytváraniu vnútorného trhu k krajinách EÚ, kde je vakcinácia zakázaná, upúšťajú krajiny vstupujúce do EÚ od vakcinácie a tým sú celé populácie ošípaných vystavené možnosti infekcie.

## Šírenie infekcie
Najmä voľne žijúcimi, aj hranice krajín prechádzajúcimi diviakmi, ich trusom, surovým alebo nedostatočne tepelne opracovaným mäsom infikovaných ošípaných, alebo diviakov, alebo výrobkami z tohto mäsa.

## Zaradenie a hodnotenie vírusov podľa
* a) typu nukleovej kyseliny – vírusy delíme na DNA a RNA vírusy
* b) štruktúry a tvaru kapsidu – počtu protomérov a usporiadania kapsomérov
* c) sérologických vlastností bielkovín kapsidu
* d) typu napadnutého hostiteľa, vírusy delíme na: rastlinné, živočíšne a bakteriálne – bakteriofágy – sú druhovo špecifické. Využitie pri fagotypizácií a fagoterapii.

## Priebeh infekčného cyklu bakteriofágov v bakteriálnej bunke
Fág sa zachytí na povrchu baktérie, prenikne a uloží do bunky svoju DNA, v nej produkuje svoje vlastné zložky, ktoré porušujú bakteriálnu stenu, potom novovzniknuté bakteriofágy opúšťajú bunku a napádajú ďalšie baktérie.

Vlastnosťou vírusov je ich schopnosť striedať hostiteľa.

Niektoré vírusy sa množia len v niektorých bunkách hostiteľa – epitel bunky, dýchacie orgány, nervové bunky.

## Referencie

## Literatúra
* 

## Iné projekty

## Externé odkazy
* Klasický mor ošípaných (KMO)  na stránkach Štátnej veterinárnej a potravinovej správy SR
* Klasický mor ošípaných na stránkach Slovenskej poľovníckej komory

Kategória:Vírusové choroby
Kategória:Choroby zvierat
Nice

**Nice** (; latinský a grécky názov pozri v článku Nikaia) je francúzske mesto. Je hlavným mestom obvodu Nice a spolu s 23 okolitými obcami tvorí Spoločenstvo aglomerácie Nice-Côte d'Azur (Communauté d'agglomération de Nice-Côte d'Azur). Mesto má rozlohu , 346 000 obyvateľov (aglomerácia až 933 000) je významné turistické stredisko juhovýchodného pobrežia krajiny.

## Poloha
Nachádza sa na juhu v Provensalsku medzi Cannes a Monakom na Azúrovom pobreží Stredozemného mora, v prefektúre departementu Alpes-Maritimes v regióne Provence-Alpes-Côte d’Azur. Najvyšší bod je položený  a najnižší bod 

## Vzdelanie
* EDHEC Business School
* EPITECH
* ISEFAC Bachelor

## Obyvateľstvo
Počet obyvateľov je  ().

Nasledujúci graf zobrazuje vývoj počtu obyvateľov.

## Osobnosti mesta
* Friedrich Nietzsche (* 1844 – † 1900), nemecký filozof a filológ, tu strávil zimy 1883 – 1887
* Anton Pavlovič Čechov (* 1860 – † 1904), ruský spisovateľ a dramatik, strávil viaceré zimy v Nice
* Henri Matisse (1869 – † 1954), maliar tu žil väčšinu života a zomrel
* Guillaume Apollinaire (* 1880 – † 1918), básnik a dramtik, bol žiakom na miestnom lýceu. Spomienky na Nice sú v poéme "Zone", ktorá začína zbierku „Alkoholy“.
* Marc Chagall (* 1887 – † 1985), maliar
* Gilbert Bécaud (1927 – † 2001), spevák, šansoniér a herec, tu strávil mladosť
* Max Gallo (* 1932), historik a románopisec, člen Francúzskej akadémie, rodák
* Didier Van Cauwelaert (* 1960), spisovateľ, lauréat Prix Goncourt v 1994, rodák
* Michèle Mercierová (* 1939), herečka, rodáčka
* Jean-Marie Gustave Le Clézio (* 1940) – rodák, držiteľ Nobelovej ceny

## Partnerské mestá
*  Cuneo, Taliansko
*  Edinburgh, Veľká Británia
*  Gdańsk, Poľsko
*  Chang-čou, Čína
*  Jalta, Ukrajina
*  Laval, Kanada
*  Malorka, Španielsko
*  Miami, USA
*  Norimberg, Nemecko
*  Papeete, Francúzsko
*  Petrohrad, Rusko
*  Solún, Grécko
*  Szeged, Maďarsko
*  Saint-Denis, Francúzsko od roku 1961

## Referencie


## Pozri aj
*Zoznam obcí departementu Alpes-Maritimes

## Iné projekty

## Externé odkazy

* Oficiálna stránka


Kategória:Mestá v Provence-Alpes-Côte d’Azur
Kategória:Obce v departemente Alpes-Maritimes
Baktériová spóra

**Baktériové spóry** alebo **spóry** alebo **výtrusy** sú mimoriadne rezistentné pokojové formy baktérií s minimálnym metabolizmom. Vytvárajú ich za určitých podmienok niektoré bakteriálne druhy, najmä bacily a klostrídie. Tvorba spór sa nazýva sporulácia.

## Priebeh sporulácie
Proces diferenciácie vegetatívnej bunky na spóru sa nazýva sporulácia. Nastáva za nepriaznivých nutričných podmienok. Geneticky sa jedna o expresiu reprimovaných génov, ktorá spôsobí asymetrické delenie bakteriálnej bunky tak, že dcérska bunka má síce rovnakú genetickú výbavu ako materská bunka, ale má odlišnú fyziológiu a anatomickú štruktúru a existuje v  materskej bunke až do jej odumretia. Vegetatívna bunka so spórou sa nazýva sporangium.
Spóra má na povrchu mohutný obal – kortex, ktorý je obalený vonkajšou membránou vytvorenou z cytoplazmatickej membrány materskej bunky, nad ktorou je proteínový plášť. Celá spóra môže byť ešte obalená lipoproteínovou vrstvou – exospóriom.

* sťahovanie zahusteného nukleoidu bunky k jedného jej póru
* dovnútra sa vchlípia vrstvy cytoplazmatickej membrány – vytvorí sa spórové septum (priehradka)
* medzi vrstvy membrány sa ukladá materiál – vzniká silný obal, predstavuje až polovicu celej spóry

Proces sporulácie trvá 5 – 6 hodín.

## Kategorizácia spór na základne umiestnenia
Podľa umiestnenia spóry v bakteriálnej tyčinke rozoznávame:
* **centrálne spóry** – v strede tyčinky
* **subterminálne** – bližšie ku koncu tyčinky
* **terminálne spóry** – na konci tyčinky

Spóry sa vyznačujú veľkou odolnosťou voči vonkajším vplyvom – teplu, dezinfekčným prostriedkom… Za vhodných podmienok sú schopné meniť sa na plne virulentnú vegetatívnu formu – tento proces sa nazýva germinácia. Vo forme spór môžu baktérie prežívať niekoľko storočí. 

## Pozri aj
* Bacillus subtilis

Kategória:Baktérie
Volacia značka

**Volacia značka** alebo nepresne **volací znak** () je značka pridelená (vysielajúcej) rádiostanici v rôznych oblastiach (napr. pri bežnej komunikácii rádiom, v lodnej a leteckej doprave a podobne). Volacie značky pre vysielania vo vyhradených frekvenčných pásmach sú väčšinou predpísané úradne, vo voľných (občianskych) pásmach si ich volia užívatelia sami.

## Medzinárodná volacia značka rádiostanice
Táto volacia značka sa skladá zo značky krajiny (prefix) a značky jednotlivej stanice (pridané čísla alebo písmená), napr. pre stanice z Nemecka platí skupina znakov DAA-DTZ. Prefixy stanovila začiatkom 20. storočia Medzinárodná telekomunikačná únia.

## Volacia značka v leteckej doprave
Všetky letecké spoločnosti používajú volaciu značku, ktorá je charakteristická pre každú spoločnosť. Používa sa počas rádiovej komunikácie ako predpona pred číslo letu.
Často sa ako "volacia značka" používa názov alebo časť názvu leteckej spoločnosti, napr. Emirates má volací znak EMIRATES, Qantas má QANTAS. Volacie značky sa nemusia zhodovať s menom spoločnosti. Napríklad Spoločnosť SkyEurope mala volací znak RELAX.

Kategória:Telekomunikácie
Kategória:Letecká doprava
Kategória:Rádioamatérstvo
Aradská župa (Uhorsko)

**Aradská župa** resp. **Aradská stolica** resp. **Aradský komitát** (iný názov: **Arad**; ) bola župa resp. stolica resp. komitát v Uhorsku.

## Referencie

## Iné projekty

 

Kategória:Župy v Uhorsku
Imobilizácia (veterinárna medicína)

**Imobilizácia** alebo **znehybnenie** je metóda, ktorá sa používa pri presune zvierat, čipovaní, odbere vzoriek a liečbe. Môže byť manuálna alebo chemická. Je potrebné rozlíšiť imobilizáciu a anestéziu. 

O tom, či použiť manuálnu alebo chemickú imobilizáciu rozhoduje:

* druh zvieraťa
* jeho srdcovo-cievny systém
* stres a psychická labilita zvieraťa

## Manuálna imobilizácia
Robí sa po čiastočnom upokojení zvierat. Používa sa detomidín alebo diazepam, ktoré majú mierne sedatívny účinok.
* pomocou rúk (napr. korytnačky, hady …)
* pomocou ochranných pomôcok (prilba, dlhé nohavice, čižmy, rukavice...)
* pomocou ďalších pomôcok (siete, oká, slučky, laná, nosidlá, fajka, tlačidla na šľachy...)

Je potreba byť vždy pripravený v prípade potreby použiť aj chemickú imobilizáciu. Dôležitá je správna technika.

## Chemická imobilizácia
Presný spôsob a dávkovanie závisí od:

* druhu zvieraťa

* hmotnosti
*temperamentu
*bazálneho metabolizmu
* veku, pohlavia
* zdravotného a psychického stavu

Ak je to možné, zviera je treba vyčleniť, resp.oddeliť zo stáda. Dôležitý je správny výber priestoru.

* podľa použitej chemickej látky upraviť teplotu miestnosti (napr. barbituráty ako tiopental znižujú telesnú teplotu; xylazín zvyšuje telesnú teplotu)
* aby sa zabránilo možnému poraneniu

Je nutné sa uistiť, či je k dispozícii protijed.

### Spôsob aplikácie
Vstupné cesty:
**perorálne* – skôr na pritlmenie (sedáciu)
** výhody: bezbolestné
** nevýhody: nerovnomerné rozdelenie dávky (v stádach), treba veľké množstvo látky
**intramuskulárne* (do svalu)
** najčastejšie používané
** dôležité je miesto podania (napr. u medveďa spodná časť hrudníkovej končatiny)
**intravenózne* (do žily)
* najčastejšie protijedy;
* napr. primáty do predlaktia;
* pes do hrudníkovej artérie antebrachie;
* slon, nosorožec – do ucha

Používajú sa často aj dištančné injekčné systémy (na diaľku) - oštep, puška, pištoľ, fúkačky.

Kategória:Veterinárna medicína
Freud Museum

**Freudovo múzeum** v Londýne bolo založené roku 1982 a nachádza sa v londýnskom obvode Camden. 

V roku 1938 bol Sigmund Freud, zakladateľ psychoanalýzy, po anexii Rakúska nacistickým Nemeckom, donútený opustiť Viedeň a presťahoval sa do Londýna. Kúpil dom v *Maresfield Gardens* číslo 20 v Hampsteade, intelektuálnej štvrti Londýna. V tom čase mal Freud 80 rokov a nasledujúci rok zomrel. Dom ostal vo vlastníctve jeho rodiny do smrti jeho najmladšej dcéry Anny, zakladateľky detskej terapie, roku 1982. Po jej smrti sa z domu stalo Freudovo múzeum.

Freudova rodina pri sťahování do Londýna vzala so sebou všetok nábytok a zariadenie domácnosti. Najvzácnejším exponátom múzea tak je psychoanalytická pohovka. Nachádzajú sa tu aj biedermeierovská skriňa, stôl, príborník a rakúsky vidiecky maľovaný nábytok z 18. a 19. storočia. Múzeum vlastní Freudove egyptské, grécke, rímske a orientálne starožitnosti a jeho knižnicu.

Múzeum je verejnosti prístupné päť dní v týždni. Organizuje aj výskumné a publikačné programy a poskytuje vzdelávacie služby ako semináre, konferencie a špeciálne návštevy múzea.

Ďalšie múzea venované Freudovmu odkazu sa nachádzajú vo Viedni a v rodisku Freuda v Příbore.

## Externé odkazy
* Stránky Freudovho múzea v Londýne

Kategória:Londýnske múzeá a galérie
Kategória:Camden
Freudovo múzeum

**Freudovo múzeum** označuje viacero múzeí venovaných odkazu Sigmunda Freuda:

* múzeum v Londýne, pozri Freudovo múzeum (Londýn)
* múzeum vo Viedni, pozri Freudovo múzeum (Viedeň)
* múzeum v Příbore, pozri Freudovo múzeum (Příbor)
Uzi

**Uzi** (hebrejsky: עוזי) je typ kompaktných samopalov. Menšie varianty sú dokonca považované za automatické pištole. Prvý samopal Uzi vytvoril izraelský zbrojár nemeckého pôvodu Uziel Gal v 40. rokoch podľa československého samopalu ZK476, ktorý bol v tej dobe v Izraeli testovaný pre prípadnú kúpu. Zbraň sa neskôr vyrábala vo firmách Israel Military Industries, FN Herstal ale aj v niektorých ďalších.

## Iné projekty

Kategória:Samopaly
Imobilizácia

**Imobilizácia** môže byť:
*v medicíne:
**znehybnenie; znemožnenie pohybu
**zabránenie pohybu poranenej časti tela pomocou dláh alebo obväzov, napr. pri zlomenine, synonymum: znehybnenie, pozri imobilizácia (zlomenina)
**inštinktívne zastavenie pohybov pri úľaku
**stŕpnutie
*vo veterinárnej medicíne: pozri imobilizácia (veterinárna medicína)
*v biochémii: priestorové fixovanie enzýmov, baktérií alebo buniek v čiastočkách gelu, kapsuliach alebo v ohraničených reakčných priestoroch, pozri imobilizácia (biochémia)
*v pedológii: rozklad organickej hmoty a jej absorbovanie mikroorganizmami tak, že už nie je dostupná pre rastliny, pozri imobilizácia (pedológia)
*v práve: vyhlásenie hnuteľných vecí za nehnuteľné, pozri imobilizácia (právo)
*v ekonómii: investovanie peňazí v podobe, ktorú len ťažko možno vymeniť za hotové peniaze, napr. viazaný vklad, nehnuteľnosti, zásoby, pozri imobilizácia (ekonómia)
Geffrye Museum

**Geffrye Museum** sa nachádza na Kingsland Road v londýnskom obvode Hackney. Je pomenované po sirovi Robertovi Geffrym, čo bol bývalý starosta Londýna. 

Je venované britskému nábytku, textíliám, obrazom a dekoratívnemu umeniu. Zachytáva zmeny štýlu anglického domáceho interiéru v sérii izieb z jednotlivých období od roku 1600 až do súčasnosti. Dôraz sa kladie skôr na štýl strednej spoločenskej triedy ako na vybavenie kráľovských a šľachtických sídel, ktorým sq venujú iné múzeá.

Dom bol postavený na žiadosť Roberta Geffrya roku 1714. Modernizácia a dostavba budovy z roku 1998 obsahuje aj reštauráciu. 

## Externé odkazy
* Oficiálna stránka

Kategória:Londýnske múzeá a galérie
Kategória:Hackney
Parazitológia

**Parazitológia** je náuka alebo veda o parazitoch, ich hostiteľoch, vzťahmi medzi nimi a o chorobách, ktoré vyvolávajú. 

Parazitológia v užšom (a zďaleka najčastejšom) zmysle sa zaoberá iba parazitujúcimi prvokmi a živočíšnymi endoparazitmi. Parazity sú spravidla prvoky (protozoa), červy (helminthes) či článkonožce (artropoda). Vedec, ktorý sa zaoberá takto definovanou parazitológiou sa nazýva parazitológ. 

Parazitológia skúma morfologické a fyziologické vlastnosti parazitov, ich vývojové cykly, spôsoby rozmnožovania, dôsledok účinku.  

Pri svojom bádaní využíva najmä poznatky cytológie, imunológie, molekulárnej biológie, genetiky a ekológie. Poznatky mikrobiológie naopak využíva často lekárstvo, veterinárne lekárstvo, ekológia a evolučná biológia.

## Lekárska parazitológia
Najrozšírenejším odborom parazitológie je lekárska parazitológia, ktorá sa zaoberá štúdiom parazitov, ktorých hostiteľom je človek. 

Medzi také organizmy patrí napr.:
*Plasmodium spp. – prvok, ktorý spôsobuje maláriu
*Leishmania donovani –  prvok spôsobujúci leishmaniózu
*z mmohobunkovcov – Schistosoma spp., Wuchereria bancrofti

Lekárska parazitológia má veľký vplyv na vývoj nových liekov a štúdium epidemiológie zoonóz.

## Veterinárna parazitológia
Študuje parazity, ktoré spôsobujú ekonomické straty v poľnohospodárstve – tak v chovoch zvierat, ako aj pri pestovaní kultúrnych plodín.

## Ekológia parazitov
Parazity môžu poskytnúť množstvo informácií o ekológii populácie svojho hostiteľa. Navyše parazity sledujú veľa tzv. životných stratégií, ktoré im umožňujú kolonizovať svojich hostiteľov. Pochopenie týchto aspektov pomáha pri potláčaní epidémií.

## [[taxonómia (biológia)|Taxonómia]] a genetika
Nedávne výskumy, pri ktorých sa DNA využíva pri identifikácii odlišných druhov a na odhalenie príbuznosti medzi jednotlivými skupinami v rámci úzkej taxonomickej jednotky, sú pre parazitológov veľmi užitočným nástrojom. 

## Externé odkazy
*Slovenská parazitologická spoločnosť
*Česká parazitologická spoločnosť
*Európska federácia parazitológov
Mor ošípaných

**Mor ošípaných** môžu byť jedno z týchto vírusových ochorení ošípaných:
*klasický mor ošípaných
*africký mor ošípaných
HMS Belfast

**HMS ''Belfast*** bol [[ľahký krížnik]] [[Spojené kráľovstvo|britského]] vojnového námorníctva – [[Royal Navy]]. Je najťažším britským krížnikom, ktorý bol zapojený do bojov [[Druhá svetová vojna|druhej svetovej vojny]]. V súčasnosti je zakotvený na rieke [[Temža]] blízko [[Tower Bridge]] a slúži ako múzeum. Toto múzeum, ako posledný veľký vojnový krížnik, spravuje [[Imperial War Museum]]. 

Loď bola spustená na vodu [[17. marca]] [[1938]] (na deň sv. Patrika) a do služby vstúpila [[5. august]]a [[1939]]. Krátko po vypuknutí vojny bola poškodená [[námorná mína|mínou]], ktorá poškodila jej trup a zranila niekoľko členov posádky. Táto nehoda vyradila krížnik z prevádzky na tri roky. Medzi jeho najznámejšie akcie patrí účasť v bitke pri Severnom myse, kde sa podieľal na potopení [[Nemecko|nemeckého]] [[bojový krížnik|bojového krížnika]] *Scharnhorst* a delostrelecká podpora [[Operácia Overlord|vylodenia v Normandii]]. Krížnik bol tiež použitý pri podpore síl [[Organizácia spojených národov|OSN]] v čase [[Kórejská vojna|kórejskej vojny]].

Loď bola vyradená z prevádzky [[24. august]]a [[1963]] a roku [[1971]] bola zakúpená pre Imperial War Museum za 1&nbsp;£. Bola odvlečená do nového kotviska v *Symon's Wharf'' na Temži a 21. októbra toho istého roku pri príležitosti osláv bitky pri Trafalgare sprístupnená verejnosti. 

## Iné projekty

## Externé odkazy
* Oficiálna stránka  (eng icon)

Kategória:Londýnske múzeá a galérie
Kategória:Ľahké krížniky Spojeného kráľovstva
Raž

**Raž** (na východe Slovenska neodborne aj **[[žito]]**; lat. Secale) je rod rastlín z čeľade lipnicovité. Dnešná kultúrna raž patrí do druhu raž siata. Zo zrna raži sa získava ražná múka. Z nej sa vyrába tmavý pšeničnoražný chlieb, pečivo a perníky. Používa sa aj na výrobu sladovej ražnej kávy a liehu.

Počet druhov v závislosti od autora kolíše medzi 3 a 10. Systém so 4 druhmi je takýto:
* raž siata (Secale cereale)
* Secale strictum
* Secale sylvestre
* Secale vavilovii

Kategória:Lipnicovité
Kokus

thumb|right|Rôzne usporiadanie kokov
**Kokus** alebo **kok** (*[[Množné číslo|pl.]]* *koky*) je baktéria guľovitého tvaru.

Guľaté, oválne, pretiahnuté, sploštené usporiadanie kokov vychádza zo spôsobu delenia baktérií. 

Vyskytujú sa samostatne, ale väčšinou sú v skupinách:
* diplokoky – dvojice
* tetrakoky – štvorice, vznikajú pri delení v dvoch navzájom na seba kolmých rovinách
* sarcíny – kockovité balíčky v troch na seba kolmých rovinách
* stafylokoky – hrozienkovité útvary
* streptokoky – retiazkovo usporiadané útvary

Kategória:Baktérie
Kok

**Kok** môže byť:
* v biológii: baktéria guľovitého tvaru, vyvolávajúca mnohé infekčné ochorenia, synonymum: kokus, plurál: koky, pozri kokus
* rieka v Thajsku, pozri Kok (rieka)
* skratka:
** kónkánčina, kód ISO
** Křesťanská odborová koalice (v Česku)
** *Kriminaloberkommissar* (nemčina) – hlavný kriminálny komisár
* osoba:
** Bessel Kok, obchodník
** Ada Koková, plavkyňa
** Jan Kok, holandský futbalista
** John Kok, profesor filozofie
** Tom Kok, holandský politik
** Wim Kok, bývalý holandský predseda vlády
** brat Vikoku, postava z textu Kalki Purana
Horniman Museum

**Horniman Museum** je múzeum v londýnskom obvode Lewisham v oblasti Forest Hill. Bolo založené roku 1898 a sprístupnené pre verejnosť roku 1901. Autorom návrhu budovy múzea bol Charles Harrison Townsend. 

Múzeum bolo založené viktoriánskym obchodníkom s čajom Frederickom Johnom Hornimanom a obsahuje jeho zbierky prírodopisných predmetov, kultúrnych artefaktov a hudobných nástrojov. 

Roku 1911 bola múzeu venovaná ďalšia budova synom zakladateľa Emsliom Hornimanom. Roku 1999 múzeum prešlo rekonštrukciou a 14. júna 2002 znovu sprístupnené.

Múzeum obsahuje tzv. budovu CUE (*Centre for Understanding the Environment* – centrum pre poznanie životného prostredia). Tá bola otvorená roku 1996 a jej autorom je miestna spoločnosť *Architype*. Budova má strechu osadenú trávnikom a je postavená z materiálov, ktoré zodpovedajú myšlienke trvalo udržateľného rozvoja. Je tieť vybavená pasívnou ventiláciou. 

Múzeum sa špecializuje na antropológiu, prírodovedu a hudobné nástroje a jeho zbierky obsahujú 350&nbsp;000 predmetov. Medzi jeho najvýznamnejšie exponáty patrí rozsiahla kolekcia vypchatých zvierat.

Múzeum je obklopené záhradami s plochou 65&nbsp;000&nbsp;m², v ktorých sa okrem iného nachádza skleník, hudobný pavilón z roku 1912, malú oboru a náučný chodník.

## Externé odkazy
* Oficiálna stránka

Kategória:Londýnske múzeá a galérie
Kategória:Lewisham
Koky

**Koky** môže byť:

* množné číslo slova:
** kok, pozri kokus
** koka, pozri kokaínovník obyčajný
* priezvisko, pozri Koky (priezvisko), napr.:
** František Koky (* 1985), slovenský hokejista rómskeho pôvodu
** Koloman Koky, nálezca lebky neandertálca, pozri pod Gánovce 1
** Tomáš Koky, slovenský huslista rómskeho pôvodu

## Pozri aj
* Kýže sliz – album Horkýže Slíže obsahujúci skladbu *Brďokoky*
Tyčinka (baktéria)

**Tyčinky** (iné názvy: **paličky**, **paličkovité baktérie**, **tyčinkovité baktérie**) sú všetky rovné, rožtekovito zahnuté, špirálovité alebo vláknité baktérie. Ich opakom sú koky. Ich tvar udržiava pevnejšia bunková stena než v prípade kokov. 

Druhy:
*vibrio (vibrión): rožtekovito zahnutá tyčinka
*spirila: zvlnená tyčinka
*spirochéta: špirálovito stočená tyčinka
*bacil: jednoduchá, rovná tyčinka
** diplobacily – dvojice
** streptobacily – reťazce

Spirily a spirochéty nevytvárajú kolónie. 

Kategória:Baktérie
Aloa pravá

**Aloa pravá** (iné názvy: **aloa barbadoská**, zriedkavo: **aloa obyčajná**; lat. *Aloe vera*, menej vhodne: *Aloe barbadensis*, zastarano: *Aloe vulgaris*) je sukulentná rastlina z čeľade asfodelovité (Asphodelaceae); staršie sa zaraďovala do čeľade aloovité (Aloaceae) alebo do čeľade ľaľiovité (Liliaceae). Rastie v subtropických a tropických oblastiach. Využíva sa najmä v zdravotníctve, v kozmetike, ale aj na obyčajné zdobenie bytu.

## Účinné látky
Jednou z hlavných účinných látok je polysacharid acemanán. Táto substancia pri vnútornom užití aktivuje imunitný systém, chráni bunkové membrány a pôsobí antibakteriálne, antivirálne a antimykoticky. Používa sa aj v zubnom lekárstve ako lepidlo na zubné náhrady. Okrem toho aloa obsahuje vápnik, horčík, zinok, selén, vitamíny a aminokyseliny. Celkovo obsahuje viac ako 200 farmakologicky významných látok.

## Galéria

Split Aloe.jpg|Rozrezaný list
Aloe vera flower bud.jpg|Kvetný puk aloy


## Iné projekty

## Zdroje

## Externé odkazy
* Článok o ''Aloe vera'' na www.botany.cz 
* Aloe. - IST Archeus . – použitie v liečiteľstve a medicíne 
* Článok o ''Aloe vera'' na stránkach Botanickej záhrady v Kew 
* Informácie o ''Aloe vera'' na stránkach Dave's Garden 
* Popis ''Aloe vera'' v diele Flora of China 
* Taxonómia a synonymá ''Aloe vera'' na www.plantlist.org 
* Zhrnutie bezpečnosti užívania aloe pravej 

Kategória:Liečivé rastliny
Kategória:Asfodelovité
Kategória:Sukulenty
Il Divo

**Il Divo** (taliansky "mužská diva" ) je medzinárodná operná pop vokálna skupina, ktorá funguje pod značkou Sony BMG. 

Il Divo tvoria štyria členovia štyroch národností Carlos Marín, Urs Bühler, David Miller a Sébastien Izambard.

## Diskografia




## Iné projekty

## Referencie

## Externé odkazy
* Oficiálna stránka

Kategória:Talianske hudobné skupiny
Kategória:Vokálna hudba
Litogeografia

**Litogeografia** je veda, ktorá skúma geografické aspekty v rámci krajinnej sféry na geologických prvkoch. Je to vlastne geológia z geografického hľadiska.


Kategória:Geografia
Mikrometer (prístroj)

thumb|Mikrometer na meranie vnútorných rozmerov

**Mikrometer** je merací prístroj na meranie dĺžky dotykovou metódou s presnosťou 0,01 mm.

## Konštrukcia
Mikrometre mávajú dve stupnice:
* *Posuvnú* - milimetrovú (polmilimetrovú)
* *Rotačnú* - na obvode sú rozmiestnené zlomky milimetra, niekedy aj s nóniovým značením (vernierové)

Vyrábajú sa s rozsahom obyčajne len do 50 mm, pri väčších sa robia s nenulovým minimom (50-100 mm, 100-150 mm atď.)

Merací brit býva z tvrdého karbidu volfrámu.

## Delenie
Základné:
* Vonkajšie
* vnútorné

Podľa britov:
* Strmeňové
* Tanierikové - napr. na ozubené koleso
* Ramenové

## Externé odkazy
* 

Kategória:Meracie prístroje
Chlebovník

**Chlebovník** (lat. *Artocarpus*) je rod rastlín z čeľade morušovitých s veľkými plodmi. Známych je asi 50 druhov z Polynézie a juhovýchodnej Ázie. Najznámejší je chlebovník obyčajný. V Indonézii rastie chlebovník Artocarpus odoratissimus.

## Druhy (výber)
*chlebovník obyčajný/breadfruit (Artocarpus altilis, = Artocarpus communis)
*Artocarpus blancoi
*Artocarpus camansi
*Artocarpus chama (vrátane Artocarpus chaplasha)
*Artocarpus elasticus
*chlebovník rôznolistý/chlebovník celistvolistý(I)/chlebovník celolistý/jackfruit (Artocarpus heterophyllus, =Artocarpus integrifolia)
*Artocarpus hirsutus
*Artocarpus hypargyreus
*chlebovník celistvolistý(II)/cempedak/champedak/čampedak (Artocarpus integer)
*Artocarpus mariannensis
*Artocarpus nitidus (vrátane Artocarpus lingnanensis)
*Artocarpus nobilis
*Artocarpus odoratissimus
*Artocarpus rigidus
*Artocarpus rubrovenus
*Artocarpus tamaran
*Artocarpus treculianus

## Iné projekty

Kategória:Morušovité
Churchill War Rooms

**Churchill War Rooms** je múzeum v Londýne. Pozostáva z **Churchill Museum** a **Cabinet War Rooms**. Nachádza sa v areáli na Horse Guards Road oproti St. James’s Parku v londýnskom obvode Westminster, ktorý sa nachádza na základoch budovy HM Treasury. 

Miestnosti využiteľné pre zasadania vlády boli vybudované v roku 1938 a v čase druhej svetovej vojny ich často využíval Winston Churchill. Miestnosti boli konštruované ako bunker a strop tvorila železobetónová doska. Napriek tomu bola konštrukcia bunkra zraniteľná pri priamom údere a krátko po vojne boli miestnosti uzavreté. Pre verejnosť bolo múzeum sprístupnené roku 1984 a v súčasnosti je v správe Imperial War Museum.

Vstup do múzea pre verejnosť je úzky otvor na rohu na prízemí budovy. V čase vojny bol prístup do miestností z budovy nad nimi prostredníctvom podzemných tunelov. 
 
Časť *War Rooms* prístupná verejnosti je v skutočnosti iba malou časťou rozsiahlych priestorov. Pôvodne zaujímali plochu 12&nbsp;000&nbsp;m² a boli zariadené pre 528 ľudí a vybavené jedálňou, nemocnicou, strelnicou a spálňami. Centrom bunkra je *Cabinet Room*, v ktorom zasadala v čase vojny Churchillova vláda. Vedľa sa nachádza *Map Room*, v ktorej boli plánované vojnové operácie. Je v stave pripomínajúcom vojnovú dobu, vrátane máp na stenách a s telefónmi na okrajoch veľkého stola. Churchill spal v spálni, ktorá susedí s touto miestnosťou a mal k dispozícii priame telefonické spojení s Bielym domom vo Washingtone.

Cabinet War Rooms prešli rekonštrukciou tak, aby boli sprístupnené ďalšie priestory. Roku 2003 boli otvorené izby používané Churchillom a jeho rodinou. Tieto izby sú označované ako *Churchill Suite*.  Samostatné Churchillovo múzeum bolo otvorené roku 2005. Chronologicky zobrazuje Churchillov verejný a súkromný život. 

## Dopravné spojenie
Najbližšie stanice London Underground:
* **[[Westminster (stanica metra)|Westminster]]** (Central, District a Jubilee Line)
* **[[Charing Cross (stanica metra)|Charing Cross]]** (Northern a Bakerloo Line)
Najbližšie železničné stanice: 
* **[[Charing Cross (železničná stanica)|Charing Cross]]**

## Iné projekty

## Externé odkazy
* Oficiálna stránka

Kategória:Londýnske múzeá a galérie
Kategória:City of Westminster
Kategória:Vojenské múzeá
Mladí sociálni demokrati

náhľad|Sídlo na Gunduličovej 12 v Bratislave

**Mladí sociálni demokrati**, skratka **MSD**, je občianske združenie, resp. mládežnícka politická organizácia. Združenie vzniklo v roku 2002 zlúčením dvoch dovtedajších mládežníckych združení sociálno-demokratického spektra na Slovensku – Sociálno-demokratickej mládeže Slovenska (SDMS) a Mladej demokratickej ľavice (MDĽ). 

Vo februári 2008 malo združenie na celom Slovensku 38 klubov. Členom MSD sa môže stať každý občan Slovenska, ktorý dovŕši 14 rokov života. Členstva sa môže dobrovoľne kedykoľvek vzdať.

## História
Oficiálne MSD vzniklo integráciou Mladej demokratickej ľavice a Sociálnodemokratickej mládeže Slovenska, ktoré pôsobili už od roku 1992, resp. 1990.

V roku 2006 vedenie MSD na protest rezignovalo potom, čo SMER-SD vytvoril koalíciu so stranami SNS a ĽS-HZDS. V prezidentských voľbách v roku 2019 MSD podporili kandidáta strany SMER-SD, Maroša Šefčoviča. Predsedom MSD je od 29. septembra 2018 Robert Bestro. V júni 2020 po odchode časti poslancov strany SMER-SD a vzniku strany HLAS-SD zostali MSD spolupracovať so Smerom. Časť členov aj predsedníctva následne z MSD odišla.

## Členstvo v organizáciách
MSD je jediným slovenským členom organizácie Young European Socialists.

## Predsedovia
* Andrej Vilim (marecjún 2006)
* Andrej Kolesík (20102013)
* Juraj Gedra (2013jún 2017)
* Martina Jarošová Gašparová (jún 2017 september 2018) 
* Robert Bestro (september 20182023)
* Igor Melicher (2023súčasnosť)

## Referencie


## Externé odkazy
* 
* Oficiálna stránka združenia 

Kategória:Občianske združenia na Slovensku
Kategória:Organizácie založené v 2002
Kategória:Mládežnícke organizácie politických strán na Slovensku
Limbach (rozlišovacia stránka)

**Limbach** môže byť

* názov obce
** na Slovensku, pozri Limbach
** v Nemecku
*** pozri Limbach (okres Bad Kreuznach), Porýnie-Falcko
*** pozri Limbach (okres Westerwald), Porýnie-Falcko
*** pozri Limbach (okres Neckar-Odenwald), Bádensko-Württembersko
*** pozri Limbach (okres Vogtland), Sasko
** v Rakúsku
*** pozri Limbach (Burgenlandsko)

* výrobca leteckých motorov, pozri Limbach Flugmotoren
Resource Description Framework

**RDF (''Resource Description Framework'')** je World Wide Web Consortium (W3C) špecifikácia formátu, podporujúca popis zdrojov pomocou abstraktného modelu metadát, implementovaná v jazyku XML.

Myšlienkou modelu RDF metadát je posunúť web bližšie k sémantickému webu a pridať tak do webových stránok štruktúru a pre počítače zrozumiteľný význam (sémantiku).
Na vyjadrenie významu a vzťahov sa používa XML zápis tripletov formou výrazu podmet-prísudok-predmet. Napríklad veta * 'Obrázok je zverejnený pod voľnou licenciou' * by vyzerala v RDF takto:

```xml
<dielo>
    <typ>obrázok</typ>
    <licencia>
        <prava>voľná</prava>
    </licencia>
</dielo>
```


## Externé odkazy
* W3C RDF specifikácia  - odkazy na ďalšie zdroje v angličtine
* Resource Description Framework TDKIV 

Kategória:Značkovacie jazyky
Kategória:Metadáta
Združenie miest a obcí Slovenska

náhľad|Sídlo na Bezručovej 9 v Bratislave

**Združenie miest a obcí Slovenska** (ZMOS) je záujmové združenie právnických osôb, ktoré združuje vyše 97&nbsp;% všetkých miest a obcí na Slovensku.

Združenie miest a obcí Slovenska (ZMOS) bolo založené na obhajobu spoločných oprávnených záujmov a presadzovanie potrieb svojich členov, teda miest, obcí a mestských častí Bratislavy a Košíc, čo zároveň znamená, že jeho úlohou nie je vstupovať do riešenia individuálnych problémov jednotlivých členských miest a obcí. 

Združenie miest a obcí Slovenska je najväčšia nevládna organizácia združujúca, zastupujúca  a reprezentujúca mestá, obce a mestské časti na Slovensku ako právnické osoby. Od svojho založenia v marci 1990 sa aktívne zapája do reformných procesov verejnej správy a svoje aktivity vyvíja tak vo vzťahu k svojim členom,  ako aj vo vzťahu k národným orgánom a tiež na európskej a medzinárodnej úrovni. Vďaka aktívnej participácii v procesoch budovania a upevňovania miestnej samosprávy a demokracie na Slovensku Združenie miest a obcí Slovenska predstavuje neoceniteľný zdroj informácií, skúseností a dobrých praktík pre domáce a zahraničné inštitúcie a združenia miestnych samospráv.

Ústredným riaditeľom Kancelárie ZMOS je od januára 2020 Michal Kaliňák.

## Kancelária ZMOS

* je výkonná zložka ZMOS zabezpečujúca odborné, organizačné, administratívne, hospodárske a technické úlohy súvisiace s činnosťou ZMOS,

* výraznou mierou sa podieľa  na všetkých aktivitách a výsledkoch ZMOS,
* zabezpečuje rokovania všetkých orgánov ZMOS, spracováva odborné podklady na rokovania predstaviteľov ZMOS, zapája sa do legislatívneho procesu, rokuje na pracovnej úrovni s odbornými zástupcami jednotlivých ministerstiev, realizuje vzdelávacie aktivity a projekty, udržiava kontakty s médiami a zahraničnými organizáciami,
* kanceláriu združenia riadi ústredný riaditeľ, ktorý zodpovedá za jej činnosť a odbornú úroveň predsedovi a Rade ZMOS.

## História
Združenie založili zástupcovia 176 miest a obcí na ustanovujúcom sneme v Žiline 21.&nbsp;marca&nbsp;1990.  Na I.&nbsp;sneme združenia sa už zúčastnilo 1&nbsp;013 delegátov z členských miest a obcí.

## Orgány
Orgánmi združenia v zmysle platných stanov združenia sú:

* snem združenia,
* predseda združenia,
* kontrolná komisia združenia,
* rada združenia.

### Predseda
Predsedom združenia je Jozef Božik, primátor mesta Partizánske.

### Podpredsedovia
* Radomír Brtáň, starosta obce Košeca
*Štefan Gregor, primátor mesta Šahy
* Michal Sýkora, starosta obce Štrba
* výkonný podpredseda Jozef Turčány

## Referencie

## Externé odkazy
* Združenie miest a obcí Slovenska

Kategória:Politika na Slovensku
Kategória:Územná samospráva
Kategória:Združenia
Kategória:Organizácie založené v 1990
RDF

**RDF** môže byť:
* Reserve Defence Forces, írske obranné vojsko
* Radical Dance Faction, britská hudobná skupina
* „radio direction finder“ – rádiový zameriavač
* „rapid deployment force (s)“ – rýchla pohotovostná jednotka/rýchle pohotovostné jednotky
** Fínska rýchla pohotovostná jednotka
** Rapid Deployment Forces, americké vojsko 197781; predchodca CENTCOM-u
* RDF Media, televízna produkčná spoločnosť s divíziou v USA
* reality distortion field, efekt okolo charizmatických ľudí (pôvodne Steve Jobs)
* „refuse derived fuel“ – palivo vyrobené z odpadu
* Resource Description Framework – špecifikácia W3C pre metadátový model
* Robotech Defense Force, vojenská frakcia vo fiktívnom svete „Robotech“
* The Richard Dawkins Foundation
Paul Tobias

**Paul Tobias** (* 1963, Indianapolis, Indiana, USA je americký gitarista, bývalý člen hard rockovej skupiny Guns N’ Roses. 

Je to priateľ Axla Rosa z detstva, bol spájaný s kapelou v jej začiatkoch a prispel k ich debutovému albumu *[[Appetite for Destruction]]*. Je spolutvorcom piesní *Back Off Bitch*, *Shadow Of Your Love*, *Oh My God* a *IRS*. Tiež hral na cover verzii piesne "Sympathy for the Devil".

Oficiálne sa ku skupine pripojil v roku 1994 a vystúpil na koncertoch v Las Vegas (House of Blues), Rock in Rio III a ešte v roku 2001 na dvoch koncertoch v Las Vegas.

Vraví sa, že Tobias ďalej pokračuje na dlho očakávanom albume *[[Chinese Democracy]]*, hoci bol oficiálne nahradený Richardom Fortusom v roku 2002, kvôli jeho odporu k turné. Zaujímavé, že Izzy Stradlin bol tiež Axlov kamarát z detstva, ktorý odišiel od skupiny kvôli životu na cestách. 

Je tiež známy ako Paul Huge a bol členom skupiny MANK Rage.

Kategória:Narodenia v 1963
Kategória:Členovia skupiny Guns N’ Roses
Kategória:Rockoví gitaristi USA
Kategória:Osobnosti z Indianapolisu
Numizmatika (hobby)

**Numizmatika** je zberateľstvo mincí a bankoviek. Zbierajú sa hlavne mince a bankovky, ktoré boli v obehu, alebo boli pre obeh určené. Ďalej sa môžu zbierať aj chybné mince alebo bankovky, ktoré majú danú chybu priamo od výroby. V poslednom čase veľmi obľúbené zbieranie pamätných mincí vyrobených zo vzácnych kovov (napr. zlato, striebro, platina, paládium). Pojmom numizmatika sa bežne medzi ľuďmi označuje zberateľstvo mincí.

## Pomôcky
Pomôcky sú neoddeliteľnou súčasťou tohto koníčka. Hlavné pomôcky pre zberateľov sú:
* katalógy mincí, alebo bankoviek
* úložné systémy a organizátori pre mince a bankovky (napr. etue, album, bublinky na mince, papierové rámčeky ...)
* nástroj na manipuláciu s mincami a bankovkami (napr. pinzeta na mince, bavlnené rukavice, pinzeta na známky ...)
* čistiace prostriedky pre mince (bankovky sa zvyčajne nečistia)

Kategória:Mince
Kategória:Zberateľstvo
Kategória:Platidlá